ཚན་རིག་གིས་ཡིད་རྟོན་རུང་བའི་ཐུན་མིན་གྱི་ཁྱད་ཆོས་དག་གོང་སྤེལ་དུ་གཏོང་གི་ཡོད་ནའང༌།དེའི་ཤེས་བྱ་འགྲོ་བ་མིའི་བདེ་སྐྱིད་ཀྱི་ཁྱབ་ཁོངས་ལས་བརྒལ་མི་སྲིད་པ་རེད།ད་ལྟ་མི་རྣམས་ཀྱིས་གཤིས་ཀ་དེ་སེམས་ཁམས་ཀྱི་ཆ་རྐྱེན་དག་དང་ཇི་ལྟར་བརྟེན་གྱི་ཡོད་པ་གསར་བ་ཤེས་རྟོགས་བྱུང་གི་ཡོད།གལ་ཏེ་ཁོང་ཚོས་བདམས་ན་ཁོང་ཚོས་རང་ཉིད་ཀྱི་ཡིད་སྨོན་བྱེད་པའི་འགྲོ་བ་མིའི་རིགས་མང་པོ་ཐོན་སྐྱེད་བྱ་ཐུབ།ཚན་རིག་གིས་ཤེས་རབ་དང་མཛེས་རྩལ་གྱི་བྱ་འགུལ།གསར་སྐྲུན་རང་བཞིན་ལྡན་པའི་མཉམ་ལས་བཅས་ཇེ་མང་དུ་གཏོང་ངེས།དངོས་ཁམས་ཀྱི་རང་བཞིན་ལ་ཞིབ་འཇུག་བྱེད་སྐབས་ང་ཚོས་གང་ཐུབ་ཐུབ་ཀྱིས་དེ་ཡིས་འགྲོ་བ་མི་ལ་ཞབས་འདེགས་འགྲོ་བ་ཞིག་ཏུ་བཟོ་དགོས།ཡིན་ཡང༌།ཀུན་སྤྱོད་ཀྱི་ཐད་ནས་དེ་བཟང་ངན་གང་ཡང་མིན་པར་རང་འཇགས་སུ་ལྷག་ངེས།རུའུ་སེལ་གྱིས་ཚན་རིག་གིས་གལ་ཏེ་བདམས་པ་ཡིན་ན།དེ་ཡིས་ང་ཚོའི་ཚ་བོ་ཚ་མོ་ཚོར་ཤེས་ཡོན་དང་རང་ཚོད་རང་འཛིན།གཤིས་ཀ་དག་གནང་སྟེ་འཚོ་བ་ལེགས་པོ་ཞིག་རོལ་དུ་འཇུག་ཐུབ་ཀྱི་ཡོད།འདི་དག་གིས་འཐབ་རྩོད་ཀྱི་ཚབ་ལ་འཆམ་མཐུན་སྐྲུན་ངེས་ཡིན༌།༡༡འདི་ལྟར་ཡིད་ཆེས་གནང་གི་ཡོད།